શ્રીગણેશ દ્વારા લગ્ન પ્રસ્તાવનો અસ્વીકાર કરવાથી તુલસી ખૂબ દુખી થઈ અને ક્રોધમાં આવીને તેણે શ્રીગણેશને બે લગ્નનો શ્રાપ આપી દીધો. તેના પર શ્રીગણેશે પણ તુલસીને શ્રાપ આપ્યો કે તારા લગ્ન એક અસુર સાથે થશે. એક રાક્ષસની પત્ની થવાનો શ્રાપ સાંભળીને તુલસીએ શ્રીગણેશ પાસે માફી માંગી. ત્યારે શ્રીગણેશે તુલસીને કહ્યું કે તારા લગ્ન શંખચૂર નામના રાક્ષસ સાથે થશે. પરંતુ તેમ છતાં તું ભગવાન વિષ્ણુ અને શ્રીકૃષ્ણને પ્રિય હોવાની સાથે જ કળિયુગમાં જગત માટે જીવન અને મોક્ષ આપનારી બનીશ. છતાં મારી પૂજામાં તુલસી ચઢાવવી અશુભ જ માનવામાં આવશે. ત્યારથી ભગવાન ગણેશની પૂજામાં તુલસી વર્જિત માનવામાં આવે છે.